open-index/open-wikipedia-markdown huggingface dataset:
FF

Η συντομογραφία λατινικών χαρακτήρων **FF** ή **fF** ή **ff** (στην αγγλική γλώσσα προφέρεται εφ-εφ) μπορεί να αναφέρεται:

## Μονάδες μέτρησης και επιστήμες
*Ως fF στη μονάδα μέτρησης ηλεκτρικής χωρητικότητας (femtoFarad) που ισοδυναμεί με 10-15 Farad
*Ως **FF** δισταθής πολυδονητής (flip-flop) στα ψηφιακά κυκλώματα.

## Τέχνες
*Ως **FF** στο Fantastic Four τίτλος κόμικ. 
*Ως **F<sub>F</sub>** στη Φίνος Φιλμ εταιρεία κινηματογραφικών παραγωγών.
*Ως **FF** στο Fear Factory, συγκρότημα. 
*Ως **ff** στο μουσικό όρο fortissimo (πολύ δυνατά).

## Άλλες χρήσεις
*Ως **FF** στο γαλλικό φράγκο (γαλλ. Franc Français).
*Στον δεκαεξαδικό αριθμό FF<Sub>16</sub> που αντιστοιχεί στον αριθμό 255 στο δεκαδικό σύστημα.
*Ως **FF** (Fast Forward) σε κασετόφωνο και βίντεο ως σύντμηση σε πλήκτρα της γρήγορης κίνησης μπροστά σε συσκευές αναπαραγωγής ήχου και εικόνας.
*Ως **ff** (following folio) στην παράθεση αναφορών που σημαίνει "και εξής", "και επόμενες" (επόμενες σελίδες, επόμενο τμήμα κτλ).
1604 Τόμπω

μικρογραφία|3D μοντέλο του αστεροειδούς 1604 Τόμπω
Ο **Τόμπω (Tombaugh)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,307. Ανακαλύφθηκε το 1931 από τον Αμερικανό αστρονόμο Καρλ Όττο Λάμπλαντ, που παρατηρούσε από το Αστεροσκοπείο Λόουελ στην Αριζόνα, και πήρε το όνομά του προς τιμή του Αμερικανού αστρονόμου Κλάιντ Τόμπω, που το 1930 είχε ανακαλύψει τον Πλούτωνα.

## Φυσικά χαρακτηριστικά
Η μέση διάμετρος του Τόμπω εκτιμάται σε 32,3 ± 2,2 χιλιόμετρα, ενώ το γεωμετρικό άλβεδό του είναι 0,1038 και ο φασματικός τύπος του **XSCU** (κατά Tholen) ή **Xc** (κατά SMASSII). Ο Τόμπω περιστρέφεται γύρω από τον εαυτό του μία φορά κάθε 7 ± 2 ώρες.

## Εξωτερικοί σύνδεσμοι
* Τροχιά από το JPL (Java)

Τομπω
Τηγανιά (φαγητό)

thumb|200px|Tηγανιά με ρύζι.
Η **τηγανιά** ή **χοιρινό τηγανιά** είναι φαγητό και μεζές της ελληνικής κουζίνας. Γίνεται με κομμάτια κυρίως χοιρινού κρέατος ή από κοτόπουλο που τηγανίζονται σε λάδι με αλάτι, πιπέρι και μυρωδικά, ενώ συχνά προστίθεται κρασί ή ούζο. Η τηγανιά από χοιρινό λέγεται και **μπεκρή μεζέ**, ανάλογα με την ποσότητα αλκοόλ που χρησιμοποιείται. Σαν φαγητό το χοιρινό τηγανιά μαγειρεύεται παραδοσιακά τα Χριστούγεννα, την εποχή που σφαζόταν σύμφωνα με το έθιμο της γουρουνοχαράς ο οικόσιτος χοίρος. 

## Παραλλαγές

thumb|200px|Χοιρινό τηγανιά με πράσο, παραλλαγή γνωστή και ως ''πρασοτηγανιά''.
Το φαγητό συναντάται σε διάφορες παραλλαγές με γνωστότερη την **πρασοτηγανιά** ή **μακεδονική τηγανιά**, η οποία γίνεται με τσιγαρισμένο πράσο. Πολλές φορές εναλλακτικά σε αυτή την παραλλαγή χρησιμοποιούνται λουκάνικα ή συνδυάζονται με το χοιρινό κρέας.





## Παραπομπές

## Εξωτερικοί σύνδεσμοι
*

*

*

*Πρασοτηγανιά (βίντεο)

*Τηγανιά (Lovecooking.gr)

Κατηγορία:Ελληνική κουζίνα
Οι Νέοι Ροβινσώνες

Το ***Οι Νέοι Ροβινσώνες*** (Πρωτότυπος τίτλος *Atoll K*) είναι κινηματογραφική ταινία του 1951 γαλλοϊταλικής παραγωγής με πρωταγωνιστές τους Χοντρό και Λιγνό (Όλιβερ Χάρντι και Σταν Λόρελ).  Η ταινία είναι γνωστή και με τον τίτλο *Utopia*.

## Πλοκή
Ο Χοντρός και ο Λιγνός έρχονται από την Αμερική για να εισπράξουν μια τεράστια κληρονομιά. Τα λεφτά όμως φτάνουν ίσα ίσα για να πληρωθούν οι φόροι και οι συμβολαιογράφοι, ενώ από την κληρονομιά τους μένει μόνο ένα μικρό καράβι και ένα νησί στον Ειρηνικό ωκεανό. Αμέσως βάζουν ναύλο και προσλαμβάνουν έναν μηχανικό, ο οποίος ξέρει μόνο να μαγειρεύει. Στο καράβι ταξιδεύει και ένας λαθρεπιβάτης χωρίς υπηκοότητα. Μέσα σε μια τρικυμία και ενώ κοντεύουν να πνιγούν, ναυαγούν σε μια βραχονησίδα που αναδύθηκε μέσα από τον ωκεανό. Εκεί οι τέσσερις φίλοι περνάν ωραία, μέχρι που μια μέρα φτάνει ένα βαπόρι. Στο βαπόρι είναι και μια γυναίκα που αποφασίζει να μείνει με τους τέσσερις φίλους, ενώ ο πλοίαρχος, ο πρώην αρραβωνιαστικός της ανακαλύπτει ότι το νησί είναι ραδιενεργό επειδή έχει κοιτάσματα ουρανίου. Οι κάτοικοι του νησιού κάνουν εσπευσμένα κυβέρνηση με πρωθυπουργό τον Χοντρό, αντιβασιλέα την γυναίκα, υπουργό εξωτερικών τον μάγειρα, υπουργό οικοδομών τον λαθρεπιβάτη. Για τον Λιγνό μένει ο ρόλος της λαομάζας που έχει την πραγματική εξουσία. Ψηφίζουν και σύνταγμα: όχι νόμοι, όχι φόροι, όχι διαβατήρια. Αμέσως καταφθάνουν άνθρωποι από όλες τις χώρες του κόσμου για να γίνουν πολίτες του νεοσύστατου κράτους. Η κατάσταση εκτροχιάζεται, γίνεται επανάσταση και οι πρώτοι κάτοικοι του νησιού καταδικάζονται σε θάνατο δι απαγχονισμού. Εκείνη τη στιγμή πιάνει ξανά μια φοβερή καταιγίδα και καταποντίζει τον Χοντρό και τον Λιγνό, που μετά βίας φθάνουν στο νησί που είχαν κληρονομήσει.

## Εξωτερικοί σύνδεσμοι
*

Κατηγορία:Ταινίες του 1951
Κατηγορία:Ιταλικές ασπρόμαυρες ταινίες
Κατηγορία:Ιταλικές ταινίες της δεκαετίας 1950
Κατηγορία:Γαλλικές ταινίες της δεκαετίας 1950
Κατηγορία:Γαλλόφωνες ταινίες
Τηγανιά

**Τηγανιά** ονομάζεται:
*το φαγητό το οποίο τηγανίζεται (ή η ποσότητα που χωρά στο τηγάνι, αντίστοιχα: *πηρουνιά*).
*το χοιρινό τηγανιά, φαγητό και μεζές της ελληνικής κουζίνας.
Ιωάννης Παπαρέσκας

Ο **Ιωάννης Παπαρέσκας** ή **Βαρβαρέσκος** (1779 - 1822) ήταν οπλαρχηγός της Ελληνικής Επανάστασης του 1821 από την Καστοριά.

## Βιογραφικά στοιχεία
Ο Ιωάννης Παπαρέσκας γεννήθηκε το 1779 στην Καστοριά της Μακεδονίας. Υπήρξε αρχικά, γραμματέας του Οθωμανού έπαρχου (καϊμακάμη) Μεχμέτ μπέη. Μυήθηκε στη Φιλική Εταιρεία το 1820 και κατήχησε αρκετούς Έλληνες στην ευρύτερη περιοχή της Δυτικής Μακεδονίας. Το Φεβρουάριο του 1822 συμμετείχε στη σύνοδο της μονής της Παναγίας Δοβράς με τους πρόκριτους της Νάουσας (Ζαφειράκη Θεοδοσίου), της Σιάτιστας (Γεώργιο Νιόπλιο), της Έδεσσας (Παναγιώτη Ναούμ), τους οπλαρχηγούς Αναστάσιο Καρατάσο και Αγγελή Γάτσο κ.α., ως εκπρόσωπος της Καστοριάς. Εκεί μετά από πρόταση του Ζαφειράκη Θεοδοσίου καταρτίστηκε επιτροπή αγώνα στην οποία συμμετείχε ο Ιωάννης Παπαρέσκας, ο πρωτοσύγγελος Γρηγόριος, ο Παναγιώτης Ναούμ και ο Ζαφείριος Γεωργίου από το Βόιο. Επιπλέον ο Ιωάννης Παπαρέσκας επιφορτίστηκε με την οργάνωση του αποκλεισμού των στενών της Καστοριάς *([[Κλεισούρα Καστοριάς|Κλεισούρας]])* και των ορεινών διαβάσεων του Βερμίου, ώστε να αποτραπεί η από δυσμάς αποστολή Οθωμανικού στρατού από την περιοχή της Αλβανίας. Ο ίδιος με σώμα Καστοριανών ανέλαβε προσωπικά τον αγώνα στο Βέρμιο. Μετά την επίθεση των Οθωμανικών στρατιωτικών δυνάμεων και την υποχώρηση των επαναστατών, ο Ιωάννης Παπαρέσκας μαζί με τα λοιπά σώματα εισέρρευσαν στην πόλη της Νάουσας, όπου βρέθηκαν πολιορκούμενοι. Κατά την είσοδο των Οθωμανών στην πόλη, ο Ιωάννης Παπαρέσκας έμεινε ως οπισθοφυλακή με 40 Δαρζιλοβίτες και 25 Τεχοβίτες, προκειμένου να διευκολύνει τη φυγή των γυναικόπαιδων. Εκεί οχυρωμένοι, πολέμησαν μέχρι τέλους καθυστερώντας όσο ήταν δυνατόν, τους επιτιθέμενους. Σκοτώθηκε στις 6 Απριλίου του 1822. Γιος του ήταν ο επίσης αγωνιστής της Ελληνικής Επανάστασης του 1821, Γεώργιος Παπαρέσκας.

## Πηγές


Κατηγορία:Οπλαρχηγοί του 1821
Κατηγορία:Έλληνες μέλη της Φιλικής Εταιρείας
Κατηγορία:Έλληνες πρόκριτοι
Κατηγορία:Καστοριανοί
Κατηγορία:Μακεδόνες
Διόδωρος ο Ταρσεύς (επίσκοπος)

:*Για τον επιγραμματοποιό δείτε [[Διόδωρος ο Ταρσεύς (επιγραμματοποιός)]]*

Ο **Διόδωρος ο Ταρσεύς** υπήρξε χριστιανός επίσκοπος του 4ου αιώνα.
 
## Βιογραφικά στοιχεία
Σπούδασε φιλοσοφία στην Αθήνα μαζί με τον σύντροφό του Βασίλειο Καισαρείας. Διέπρεψε στην Αντιόχεια και υπερασπίστηκε την ορθοδοξία έναντι του Αρειανισμού. Μετά την παρακμή της σχολής της Αντιόχειας ίδρυσε μια χριστιανική κοινότητα. Το έτος 378 εγκατέλειψε την Αντιόχεια για να αναλάβει τα καθήκοντα επισκόπου στην Ταρσό. Το έτος 449 κατηγορήθηκε ως αιρετικός και τα συγγράμματά του απαγορεύτηκαν από τη σύνοδο της Κωνσταντινούπολης.

## Υποσημειώσεις

## Πηγές
* Semisch, A. Harnack: Diodorus. In: Realencyklopädie für protestantische Theologie und Kirche (RE). 3. Auflage. Band 4, Hinrichs, Leipzig 1898, S. 672–675.

Κατηγορία:Επίσκοποι του 4ου αιώνα
Κωνσταντίνος Παπασταύρου

Ο **Κωνσταντίνος Παπασταύρου** ή **Μαυρομάτης** ήταν Έλληνας Μακεδονομάχος οπλαρχηγός από το Μαύροβο (Μαυροχώρι) περιφερειακής ενότητας Καστοριάς.

## Βιογραφικά στοιχεία

Ο Κωνσταντίνος Παπασταύρου γεννήθηκε στα τέλη του 19ου αιώνα στο Μαύροβο (Μαυροχώρι) περιφερειακής ενότητας Καστοριάς. Λόγω των χαρακτηριστικών ματιών του, έλαβε το προσωνύμιο "Μαυρομάτης". 
## Ένοπλη δράση
Συγκρότησε ένοπλο σώμα από Μαυροβίτες και Καστοριανούς και έδρασε στις περιοχές Καστοριάς, Εορδαίας και Αμυνταίου καθ' όλη τη διάρκεια του Μακεδονικού αγώνα εναντίον Βουλγαρικών και Οθωμανικών στόχων. Το σώμα του αποτελούνταν από 40 - 45 άντρες. 

Συνεργάστηκε επίσης με τους οπλαρχηγούς Αλέξανδρο Γεωργιάδη και Στέργιο Κουντουρά.

## Παραπομπές


Κατηγορία:Μακεδονομάχοι
Κατηγορία:Μακεδόνες
Κόμμα Φθιώτιδας

Το **Κόμμα** είναι χωριό της Περιφερειακής Ενότητας Φθιώτιδος και βρίσκεται 5 χιλιόμετρα νοτίως της Λαμίας. Υπάγεται, ως ομώνυμη τοπική κοινότητα, στον διευρυμένο Δήμο Λαμιέων, ενώ έως την 31η Δεκεμβρίου αποτελούσε δημοτικό διαμέρισμα του καποδιστριακού Δήμου Λαμιέων. Σύμφωνα με την απογραφή του 2011, εμφανίζει μόνιμο πληθυσμό 493 κατοίκους. Η πλατεία του χωριού φιλοξενεί την εκκλησία του Αγίου Αθανασίου.

Το Κόμμα έχει υψόμετρο 14 μέτρα από την επιφάνεια της θάλασσας και εντοπίζεται σε γεωγραφικό πλάτος 38,8535848675 και γεωγραφικό μήκος 22,4318554385. Η αρχική θέση του οικισμού θεωρείται βέβαιο ότι δεν ταυτίζεται με τη σημερινή. Πιθανολογείται, βάσει ενδείξεων, ότι ο προηγούμενος οικισμός βρισκόταν νοτιοδυτικά του σημερινού και στην τοποθεσία Παλαιοχώρι, όπως αναφέρεται σε συμβολαιογραφική πράξη και σημειώνεται στον τοπογραφικό χάρτη του οικισμού, ο οποίος συντάχθηκε το 1898. Βάσει αυτού, ο οικισμός εντοπιζόταν στην δεξιά όχθη του ποταμού Σπερχειού, προς τους οικισμούς Φραντζή και Γοργοπόταμο. Προφανώς, οι συχνές πλημμύρες του Σπερχειού τον κατέστρεψαν και, ακολούθως, μεταφέρθηκε στη σημερινή (αριστερή όχθη), ασφαλέστερη τοποθεσία. Η εκδοχή αυτή δικαιολογεί τη σημερινή ονομασία, θεωρούμενο ως το απόκομμα, το τμήμα του αρχικού οικισμού που απέκοψε ο Σπερχειός.

Ο σημερινός οικισμός προϋπήρξε της Επανάστασης του 1821, καθώς βρίσκεται καταχωρημένος στην Πρόθεση της Μονής Ρεντίνας, οι μοναχοί της οποίας κατέγραψαν, το 1640, τα ονόματα των δωρητών και αφιερωτών πολλών οικισμών, Θεσσαλικών και Φθιωτών, με αφορμή την ανακαίνισή της. 

Κατά το παρελθόν, λόγω συχνών πλημμυρών του Σπερχειού ποταμού, η περιοχή του Κόμματος μετατρεπόταν σε λίμνη, αναγκάζοντας τους κατοίκους να κυκλοφορούν με βάρκες. Η λύση επετεύχθη με την κατασκευή της Γερμανικής Τάφρου, ανάμεσα στη νότια απόληξη της πόλεως Λαμίας και το Κόμμα, ώστε ο ποταμός να μην ξεχειλίζει, προκαλώντας πλημμυρικά φαινόμενα στο χωριό και στην ευρύτερη περιοχή.

## Παραπομπές


Κατηγορία:Χωριά της περιφερειακής ενότητας Φθιώτιδας
Κατηγορία:Δήμος Λαμιέων
1605 Μιλάνκοβιτς

Ο **Μιλάνκοβιτς (Milankovitch)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,16. Ανακαλύφθηκε το 1936 από τον Σέρβο αστρονόμο Πέταρ Τζούρκοβιτς που παρατηρούσε από την πόλη Υκλ του Βελγίου, και πήρε το όνομά του προς τιμή του Σέρβου αστρονόμου Μιλουτίν Μιλάνκοβιτς.

## Φυσικά χαρακτηριστικά
Η μέση διάμετρος του Μιλάνκοβιτς εκτιμάται σε 32,47 χλμ., ενώ το γεωμετρικό άλβεδό του είναι 0,1529. Ο Μιλάνκοβιτς περιστρέφεται γύρω από τον εαυτό του μία φορά κάθε 10 ως 13 ώρες περίπου.

## Εξωτερικοί σύνδεσμοι
* Τροχιά από το JPL (Java)

Μιλανκοβιτς
Κατάλογος πόλεων της Ουκρανίας

[thumb|right|Η πρωτεύουσα, [Κίεβο]]
[thumb|[Λβιβ]]
[thumb|right|[Οδησσός]]
[thumb|right|[Συμφερόπολη]]
[μικρογραφία|[Σεβαστούπολη]]
[μικρογραφία|[Κριβί Ριχ]]
[μικρογραφία|[Λουχάνσκ]]
[μικρογραφία|[Χερσώνα]]
[μικρογραφία|[Πολτάβα]]
[μικρογραφία|[Κάμιανετς-Ποντίλσκγι]]
Ο **κατάλογος πόλεων της Ουκρανίας** περιλαμβάνει τα αστικά συγκροτήματα της Ουκρανίας με πληθυσμό άνω των 50.000 κατοίκων. 


Ουκρανια
Μπατταμπάνγκ

thumb|250px|right|Ναός στη Μπατταμπάνγκ
thumb|250px|right|Δρόμος στη Μπατταμπάνγκ
thumb|250px|right|Ο Ναός Μπούντχιστ στη Μπατταμπάνγκ
Η **Μπατταμπάνγκ** είναι πόλη της Καμπότζης. Είναι η πρωτεύουσα της επαρχίας Μπατταμπάνγκ. Είναι η δεύτερη μεγαλύτερη πόλη της Καμπότζης. Έχει πληθυσμό πάνω από 250.000 κατοίκους (2009). Στη Μπατταμπάνγκ παράγεται πολύ ρύζι εδώ και 500 χρόνια. 

## Γεωγραφία
Η πόλη βρίσκεται στις  όχθες του ποταμού Σάνγκερ. 

## Παραπομπές


## Εξωτερικοί σύνδεσμοι
* 

Κατηγορία:Πόλεις της Καμπότζης
Καμπόνγκ Τσαμ

thumb|250px|right|Καμπόνγκ Τσαμ
thumb|250px|right|Χωριό στην Καμπόνγκ Τσαμ

Η **Καμπόνγκ Τσαμ** είναι μια πόλη της Καμπότζης. Είναι η πρωτεύουσα της ομώνυμης επαρχίας και της ομώνυμης συνοικίας. Είναι η τρίτη μεγαλύτερη πόλη της Καμπότζης. Έχει πληθυσμό 63.771 κατοίκους (2006). Βρίσκεται 124 χλμ. νοτιοανατολικά από την πρωτεύουσα Πνομ Πεν. 

## Γεωγραφία
Η πόλη βρίσκεται στις όχθες του ποταμού Μεκόνγκ.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Καμπότζης
Κεπ

Η **Κεπ** είναι μια πόλη της Καμπότζης. Είναι η πρωτεύουσα της επαρχίας Κεπ. Είναι σημαντικός λιμένας της χώρας. Βρίσκεται 124 χλμ. νοτιοδυτικά της πρωτεύουσας Πνομ Πεν. 

## Ιστορία
Η πόλη ιδρύθηκε το 1908. 


File:Spomenik jastogu.jpg
File:Kep.jpg
File:Kep 2018.jpg
File:Spomenik u kmerskom mjestu Kepu.jpg
File:Hram u Kepu.jpg
File:Kepski hram.jpg
File:Kepske slikarije u siječnju 2018.jpg
File:Šećući kroz Kep 28.1.2018.jpg
File:Šećući Kepom 28. siječnja 2018.jpg
File:Pacifik.jpg


## Παραπομπές


Κατηγορία:Πόλεις της Καμπότζης
Βουργράβος

Ο **βουργράβος** (γερμαν. *Burggraf*, «κόμης του κάστρου») είναι γερμανικός τίτλος ευγενείας.
[thumb|150px|left|Χαλκογραφία του [Βέντσλαους Χόλαρ|Βάτσλαβ Χόλαρ (1607-1677). Άνδρας με τον εθιμοτυπικό χιτώνα, κατά τη διάρκεια της τελετής προαγωγής του σε Υποκόμης, βουργράβος]]
Είναι ενδιάμεσος βαθμός μεταξύ *Graf* (κόμης ή μαρκήσιος) και *Baron* (βαρόνος). Ανώτερος όλων αυτών είναι ο δούκας (γερμ. Herzog θηλ. Herzogin). Αντίστοιχος τίτλος του βουργράβου σε άλλα κράτη ήταν ο καστελάνος (λατ. *castellanus*) και Υποκόμης.

Στους βουργράβους ανήκε κάποιο σημαντικό οχυρό ή κάστρο, καθώς και η περιοχή γύρω από αυτό μαζί με ελάχιστο στρατό. Χαρακτηριστικό παράδειγμα ήταν η Νυρεμβέργη και οι βουργράβοι της Νυρεμβέργης, που ήταν από τον οίκο των Τσόλερν, αργότερα Χοεντσόλερν.

## Δείτε επίσης
* Δούκας
* Μαρκήσιος (Μαργράβος)
* Κόμης
* Βαρόνος

## Παραπομπές


## Εξωτερικοί σύνδεσμοι
* 

 

Κατηγορία:Τίτλοι ευγενείας της Γερμανίας
Διοικητική διαίρεση της Σομαλίας

Η **[[Σομαλία]]** χωρίζεται σε 3 περιφέρειες, 6 υποπεριφέρειες και 18 κρατίδια. 

## Περιφέρειες

## Υυποπεριφέρειες

## Κρατίδια
250px|δεξιά
### Αζανία

### Πουντλάνδη

1. Το Μουντούγκ ανήκει και στην Πουντλάνδη και στη Σομαλιλάνδη

### Σομαλιλάνδη

Κατηγορία:Γεωγραφία της Σομαλίας
Η τελευταία μετάληψη του Αγίου Ιωσήφ δε Καλασάνθ

**Η τελευταία μετάληψη του Αγίου Ιωσήφ δε Καλασάνθ** (*La última comunión de San José de Calasanz*) είναι μία ελαιογραφία που δημιούργησε ο Ισπανός καλλιτέχνης Φρανθίσκο Γκόγια το 1819.

## Γενικά
[thumb|150px|left|''Ο Ιησούς στο Όρος των Ελαιών'', Φρανθίσκο Γκόγια, 1819, Λάδι σε ξύλο, 47×35 cm, Μαδρίτη, Escuelas Pias του Αγίου Αντωνίου. Ο πίνακας αυτός ήταν στο ίδιο [ρετάμπλ με τον πίνακα *Η τελευταία μετάληψη του Αγίου Ιωσήφ δε Καλασάνθ*.]][thumb|150px|left|Σχέδιο του Γκόγια για τον πίνακα ''Η τελευταία μετάληψη του Αγίου Ιωσήφ δε Καλασάνθ'', 1819,  Μουσείο Bonnat, Bayonne, Aquitaine, [Γαλλία]]
Το έργο αυτό βρισκόταν σε ένα ρετάμπλ που συμπεριλάμβανε μία ακόμη εικόνα, το έργο *Ο Χριστός στο Όρος των Ελαιών*. Το ρετάμπλ έγινε μετά από παραγγελία των μοναχών του Escuelas Pias de San Anton (Ιερές Σχολές του Αγίου Αντωνίου) το 1819. Η ζωγραφική του καλλιτέχνη διαφέρει πλέον εμφανώς από παλαιότερα έργα όπως *Το θαύμα του Αγίου Αντωνίου* που είχε ζωγραφίσει είκοσι χρόνια νωρίτερα και αυτό θα φανεί και σε αυτά τα δύο έργα. Το ίδιο έτος, ο Γκόγια, σε ηλικία εβδομήντα τριών χρόνων, θα απομονωθεί στην Έπαυλη του Κουφού όπου και θα δημιουργήσει τους περιώνυμους Μαύρους Πίνακες.

## Το έργο

Ο Άγιος Ιωσήφ δε Καλασάνθ, απεικονίζεται εδώ να λαμβάνει την τελευταία θεία μετάληψη λίγο πριν από το θάνατό του, το 1648. Οι βασικές φιγούρες του πίνακα είναι ο γονατιστός Άγιος και ο ιερέας που του δίνει την όστια. Ο πίνακας διαφέρει αισθητά από άλλους πίνακες που απεικονίζουν αντίστοιχα θέματα. Ενώ σε άλλα έργα , όπως για παράδειγμα στον πίνακα *Το Μαρτύριο του Αγίου Μαυρικίου* του Ελ Γκρέκο, απεικονίζονται χαρακτηριστικές μορφές του Χριστιανισμού, όπως οι άγγελοι, ο Χριστός και η Παναγία, έτοιμες να υποδεχθούν τον νεκρό Άγιο στους ουρανούς, εδώ απουσιάζουν. Έχουν αντικατασταθεί από μια δέσμη φωτός που κατεβαίνει από τον ουρανό.

## Σημειώσεις
*Το Escuelas Pias de San Anton ασχολούταν με την την εκπαίδευση των νέων σε σχέση με θρησκευτικά θέματα. Πιθανόν και ο Γκόγια σε νεαρή ηλικία  να υπήρξε μαθητής του συγκεκριμένου τάγματος στην αντίστοιχη σχολή της Σαραγόσας.
*Ο Αγίος Ιωσήφ δε Καλασάνθ ήταν ο ιδρυτής του Escuelas Pias, οι μοναχοί του οποίου παρήγγειλαν τον πίνακα.
*Ο πίνακας *Η τελευταία μετάληψη του Αγίου Ιωσήφ δε Καλασάνθ* θεωρείται ως το θρησκευτικό αριστούργημα του Γκόγια.

## Παραπομπές


Κατηγορία:Έργα ζωγραφικής του Φρανθίσκο Γκόγια
Άννα Μπολένα

Με τον τίτλο ***Άννα Μπολένα*** (ιταλικά: *Anna Bolena*), που αποτελεί εξιταλισμένη μορφή του ονόματος της Ανν Μπολέυν, δεύτερης συζύγου του Ερρίκου Η΄ της Αγγλίας, φέρεται η 31η όπερα του Γκαετάνο Ντονιτσέττι. Πρόκειται για μία από τις σημαντικότερες όπερες του συνθέτη επί συνόλου 66 που έχει δημιουργήσει και η δεύτερη που πραγματεύεται την ιστορία του Οίκου των Τυδώρ: *Το κάστρο του Κένιλγουορθ* (1829), *Άννα Μπολένα*, *Μαρία Στουάρντα* (1835) και *Ρομπέρτο Ντέβερο* (1837).

## Γενικά
Η όπερα *Άννα Μπολένα* εκτυλίσσεται σε δύο πράξεις και σε κείμενο του διάσημου λιμπρετίστα Φελίτσε Ρομάνι.Η παγκόσμια πρώτη του έργου αυτού δόθηκε στο θέατρο Carcano, στο Μιλάνο στις 26 Δεκεμβρίου 1830.

## Υπόθεση έργου
Η υπόθεση του έργου επικεντρώνεται στην Ανν Μπολέυν, Βασίλισσα της Αγγλίας, και συγκεκριμένα στην πτώση της από τη θέση της ευνοούμενης του Βασιλιά και την εκτέλεσή της στον Πύργο του Λονδίνου το 1536.

## Χαρακτήρες

* *Άννα Μπολένα* (Ανν Μπολέυν)
* *Ενρίκο* (Ερρίκος Η΄ της Αγγλίας)
* *Τζοβάννα Σέυμουρ* (Τζέην Σύμουρ)
* *Λόρδος Ρόσφορ* (Τζορτζ Μπολέυν, Υποκόμης Ρόσφορ)
* *Ρικκάρντο Πέρσυ* (Χένρυ Πέρσυ, Κόμης του Νορθάμπερλαντ)
* *Σμέτον* (Μαρκ Σμήτον), μουσικός
* *Χέρβεϋ* (αυλικός)
* Αυλικοί, στρατιώτες, κυνηγοί

## Παρατηρήσεις
Μεταξύ των υψιφώνων που έχουν υποδυθεί την Άννα Μπολένα είναι οι Μαρία Κάλλας, Λέιλα Γκέντζερ, Ρενάτα Σκότο, Έλενα Σουλιώτη, Τζόαν Σάδερλαντ και Άννα Νετρέμπκο.

Τον πρωταγωνιστικό ρόλο της όπερας αυτής έχουν υποδυθεί κατά καιρούς πολλές Ελληνίδες ηθοποιοί.

## Παραπομπές


## Πηγές
* "Εγκυκλοπαίδεια Πάπυρος Larousse Britannica" τόμ. 9ος, σελ.275.

## Εξωτερικοί σύνδεσμοι
* 

Κατηγορία:Όπερες του Γκαετάνο Ντονιτσέττι
Κατηγορία:Όπερες στην ιταλική γλώσσα
Γενική Συνέλευση της Άιοβα

Η **Γενική Συνέλευση της Άιοβα** (Αγγλικά:*Iowa General Assembly*) (**IGA**) είναι ο νομοθετικός κλάδος της πολιτειακής κυβέρνησης της Άιοβα. Όπως το ομοσπονδιακό Κογκρέσο των ΗΠΑ, η Γενική Συνέλευση είναι ένα διθάλαμο σώμα, συντιθέμενο από την άνω βουλή, την Γερουσία της Άιοβα και την κάτω Βουλή των Αντιπροσώπων της Άιοβα αντίστοιχα.  Δεν υπάρχουν όρια θητείας για τα δύο σώματα.

Η Γενική Συνέλευση συνέρχεται εντός του Πολιτειακού Καπιτωλίου της Άιοβα στο Ντι Μόιν.

## Σύνθεση
Η Γενική Συνέλευση της Άιοβα αποτελείται από 50 γερουσιαστές και 100 αντιπροσώπους. Κάθε γερουσιαστής αντιπροσωπεύει περίπου 59.500 ανθρώπους και κάθε αντιπρόσωπος περίπου 29.750 ανθρώπους. Η τελευταία αναδιάταξη των περιφερειών ενεργοποιήθηκε στις 22 Ιουνίου 2001 για τις εκλογές του 2002 του 108ου Κογκρέσου των ΗΠΑ και της 80ης IGA. Η IGA συνέρχεται ετησίως την δεύτερη Δευτέρα τονυ Ιανουαρίου.https://web.archive.org/web/20090612030428/http://www.legis.state.ia.us/Central/Guides/gaguide.pdf

Το 2011 η Γερουσία της IGA ελέγχεται από τους Δημοκρατικούς, και η Βουλή των Αντιπροσώπων και το αξίωμα του Κυβερνήτη κατέχονται αμφότερα από Ρεπουμπλικάνους.

Πριν τις εκλογές του 2006 η Άιοβα είχε μία από τα πιο ομοιόμορφα διαιρεμένα νομοθετικά σώματα στη χώρα, με μια κατανομή 25-25 στη Γερουσία και την Βουλή να συντίθεται από 51 Ρεπουμπλικάνους και 49 Δημοκρατικούς.

Οι ηγέτες στη Γερουσία είναι ο Πρόεδρος Τζακ Κίμπι, Δ-Έμετσμπεργκ και ο Προσωρινός Πρόεδρος Τζεφ Ντάνιελσον, Δ-Σένταρ Φολς.  Η κομματική ηγεσία της Γερουσίας περιλαμβάνει τον Αρχηγό της Πλειοψηφίας Μάικλ Γκρόνσταλ, Δ-Κάνσιλ Μπλαφς, και τον Αρχηγό της Μειοψηφίας Τζέρρυ Μπεν, Ρ-Μπουν.

Στη Βουλή, ο Ομιλητής είναι ο Κρεγκ Πόλσεν, Ρ-Χαϊουάθα, και ο Προσωρινός Πρόεδρος είναι ο Τζεφ Κάουφμαν, Ρ-Ουίλτον.  Η κομματική ηγεσία της Βουλής περιλαμβάνει την Αρχηγό της Πλειοψηφίας Λίντα Άπμαγιερ, Ρ-Μέισον Σίτι, και τον Αρχηγό της Μειοψηφίας Κέβιν ΜακΚάρθυ, Δ-Ντι Μόιν.

## Βλέπε επίσης
*Γερουσία της Άιοβα
*Βουλή των Αντιπροσώπων της Άιοβα
*Πολιτεία της Άιοβα

## Εξωτερικοί σύνδεσμοι
*Iowa Legislature *official government website*
* Iowa General Assembly official website
* Iowa Code
* Iowa Constitution

Αιοβα
Κατηγορία:Άιοβα
Περιφέρειες της Μαυριτανίας

Η **[[Μαυριτανία]]** διαιρείται σε 12 περιφέρειες (*régions*) και έναν νομό πρωτεύουσας, οι οποίες με τη σειρά τους υποδιαιρούνται σε 44 διαμερίσματα (*départements*). Οι περιφέρειες μαζί με τις πρωτεύουσές τους είναι: 

Περιφερ
Καρύδι (αποσαφήνιση)

*Καρύδι ονομάζεται ο καρπός της καρυδιάς
*Καρύδι (βοτανική) ονομάζεται στη δημοτική το κάρυο, καρπός με σκληρό κέλυφος ορισμένων φυτών που φέρουν αδιάρρηκτο σπόρο.
*Καρύδι ονομάζεται επίσης η προεξοχή του λάρυγγα

Επίσης μπορεί να αναφέρεται στα χωριά:
* Καρύδι Ιεράπετρας - οικισμός της Κοινότητος Μύθων στον δήμο Ιεράπετρας, Κρήτη
* Καρύδι Μιραμπέλλου - χωριό και έδρα ομώνυμης κοινότητος στον δήμο Αγίου Νικολάου, Κρήτη
* Καρύδι Σητείας Λασιθίου - χωριό και έδρα ομώνυμης κοινότητος στον δήμο Σητείας, Κρήτη
Alice in Chains

Οι **Alice in Chains** είναι αμερικανικό heavy metal συγκρότημα από το Σιάτλ. Δημιουργήθηκε το 1987 από τον κιθαρίστα Τζέρι Κάντρελ και τον μπασίστα Μάικ Σταρ. Σημείωσαν επιτυχία την περίοδο που μεσουρανούσε το grunge, ωστόσο από την αρχή φάνηκε ότι είχαν heavy metal στοιχεία στην μουσική τους. Το άλμπουμ τους *Dirt* του 1992 έχει σημειώσει τις υψηλότερες πωλήσεις μέχρι σήμερα. Το 2002 πέθανε ο αρχικός τραγουδιστής τους Λέιν Στέιλι από υπερβολική δόση. Το συγκρότημα επανενώθηκε το 2005 με τον τραγουδιστή Γουίλιαμ ΝτεΒαλ και συνεχίζει μέχρι και σήμερα.

## Μέλη
* Τζέρι Κάντρελ - κιθάρα, φωνητικά, κύρια φωνητικά (1987-)
* Σον Κίνι - ντραμς, κρουστά (1987-)
* Μάικ Ίνεζ - μπάσο, φωνητικά (1993-)
* Γουίλιαμ ΝτεΒάλ - κύρια φωνητικά, κιθάρα, φωνητικά (2006-)
* Μάικ Σταρ - μπάσο, φωνητικά (1987-93)
* Λέιν Στέιλι - κύρια φωνητικά, κιθάρα (1987-1997, 1998-99)

## Δισκογραφία
**Στούντιο άλμπουμ**
* *[[Facelift (αλμπουμ)|Facelift]]* (1990)
* *[[Dirt (άλμπουμ των Alice in Chains)|Dirt]]* (1992)
* *Alice in Chains* (1995)
* *Black Gives Way to Blue* (2009)
* *The Devil Put Dinosaurs Here* (2013)
* *Rainier Fog* (2018)

**EP**
* *Sap* (1992)
* *Jar of Flies* (1994)

**Ζωντανά άλμπουμ**
* *Unplugged* (1996)
* *Live* (2000)

**Συλλογές**
* *Jar of  Flies/Sap* (1994)
* *Nothing Safe: Best of the Box* (1999)
* *Music Bank* (1999)
* *Greatest Hits* (2001)
* *The Essential Alice in Chains* (2006)

## Παραπομπές

## Εξωτερικοί σύνδεσμοι

* Επίσημη ιστοσελίδα

*
Κατηγορία:Νικητές Kerrang! Awards
Κατηγορία:Grunge συγκροτήματα
Κατηγορία:Alternative metal συγκροτήματα
Κατηγορία:Heavy metal συγκροτήματα από Ουάσινγκτον (πολιτεία)
Κατηγορία:Μουσικά συγκροτήματα από το Σιάτλ
Περιφέρειες της Γουινέας

thumb|280px|Οι περιφέρειες της Γουινέας
Η **[[Γουινέα|Δημοκρατία της Γουινέας]]** διαιρείται σε 8 ομωνυμες  **περιφέρειες** και επιμέρους σε 34 νομαρχίες. 

## Δείτε επίσης
* Νομαρχίες της Γουινέας
* Δήμοι της Γουινέας
Διαμερίσματα του Μπενίν

thumb|300px|Τα Διαμερίσματα του Μπενίν

Το **[[Μπενίν]]** διαιρείται σε 12 διαμερίσματα:

Κατηγορία:Γεωγραφία του Μπενίν
1606 Γιεκόβσκι

Ο **Γιεκόφσκι (Jekhovsky)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,924. Ανακαλύφθηκε το 1950 από τον Γάλλο αστρονόμο Λουί Μπουαγιέ, που παρατηρούσε από το Αλγέρι, και πήρε το όνομά του προς τιμή του Ρωσογάλλου αστρονόμου Βενιαμίν Γιεκόφσκι.

## Φυσικά χαρακτηριστικά
Η μέση διάμετρος του αστεροειδούς αυτού εκτιμάται σε 26 χλμ. περίπου, ενώ ο φασματικός τύπος του είναι **C** (ανθρακούχος).

## Εξωτερικοί σύνδεσμοι
* Τροχιά από το JPL (Java)

Γιεκοβσκι
Κεπ (αποσαφήνιση)

Ο όρος **Κεπ** ή **ΚΕΠ** μπορεί να αναφέρεται:

* στην πόλη Κεπ της Καμπότζης.
* στο Κέντρο Εξυπηρέτησης Πολιτών. 
* στο Κίνημα Ελευθέρων Πολιτών, ελληνικό πολιτικό κόμμα στις αρχές της δεκαετίας του 2000.
Ζαρίφης Ζαριφόπουλος

Ο **Ζαρίφης Ζαριφόπουλος** ήταν Έλληνας πρόκριτος της Ανδρίτσαινας κατά τα τελευταία χρόνια της τουρκοκρατίας.

## Βιογραφικά στοιχεία
Ήταν γόνος της ομώνυμης ιστορικής οικογένειας των Ζαριφόπουλων της Ανδρίτσαινας. Με το κύρος του αλλά και την περιουσία του έσωσε πολλούς κλέφτες και αρματωλούς κατά τον διωγμό που υπέστησαν λίγο πριν από την έναρξη της επανάστασης στη Πελοπόννησο. Πέθανε πιθανώς το 1818, ή 1819, όπου τη θέση του προκρίτου ανέλαβε ο πρωτότοκος γιος του Παναγιώτης.
Και οι πέντε γιοι του, Παναγιώτης, Ανδρέας, Αντώνιος, Νικόλαος και  Χαράλαμπος συμμετείχαν και διακρίθηκαν αργότερα ως αγωνιστές του 21.

## Πηγές
* Εγκυκλοπαίδεια Πάπυρος Larousse Britannica" τομ.25ος, σελ.367.

Ζαριφόπουλος Ζαρίφης
Κατηγορία:Έλληνες αγωνιστές του 18ου αιώνα
Ζαριφης
Ζάρκα ποταμός

thumb|280px|right|Ο ποταμός Ζάρκα στη περιοχή Τζάρας την Άνοιξη
Ο **ποταμός Ζάρκα** βρίσκεται στη ΒΔ. Ιορδανία. Πρόκειται για τον αναφερόμενο στη Βίβλο ποταμό **Ἰαβόκ**. Είναι ένας από τους μεγαλύτερους ποταμούς της περιοχής ο οποίος και προστατεύεται από τη Σύμβαση Ραμσάρ.

Ο ποταμός αυτός που το όνομά του (Ζάρκα) σημαίνει γαλάζιος, πηγάζει από την ορεινή περιοχή του Αμμάν και συγκεκριμένα από την περιοχή του νεολιθικού οικισμού "Γκαζάλ", απ΄ όπου ακολουθώντας μία διαδρομή συνολικού μήκους 180 περίπου χιλιομέτρων, μέσα από μια κοιλάδα που στρέφεται αρχικά ΒΑ. και στη συνέχεια βόρεια και δυτικά, εκβάλει στον Ιορδάνη ποταμό, περίπου 40 χιλιόμετρα βόρεια από τη Νεκρά θάλασσα, αποτελώντας έτσι ουσιαστικά τον δεύτερο σε μήκος παραπόταμο του Ιορδάνη μετά τον Γιαρμούκ.
 
Στις όχθες του ποταμού αυτού έχουν αναπτυχθεί πολλά χωριά και οικισμοί με μεγαλύτερη εξ αυτών την ομώνυμη πόλη Ζάρκα, που βρίσκεται ΒΑ. του Αμμάν, καθώς επίσης και πολλές βιοτεχνίες και βιομηχανίες. Το 1971 θεμελιώθηκε ένα μεγάλο φράγμα που φέρει το όνομα "Φράγμα Βασιλεύς Ταλάλ" προς τιμή του πατέρα του Βασιλέως Χουσεΐν, προκειμένου να εξυπηρετήσει ανάγκες υδροδότησης της περιοχής. Το φράγμα αυτό άρχισε να λειτουργεί από το 1977.

## Πηγές
* "Εγκυκλοπαίδεια Πάπυρος Larousse Britannica" τομ. 25ος, σελ. 369.

## Εξωτερικοί σύνδεσμοι
* 

Κατηγορία:Ποταμοί της Ιορδανίας
Κατηγορία:Γεωγραφία της Βίβλου
Ντοσάλε

[thumb|200px|[Πολύπτυχο της Γάνδης. Ρετάμπλ που δημιούργησε ο Γιαν βαν Άικ (Jan van Eyck)]]
Τα **ντοσάλε** (από τη γαλλική λέξη dorsal, και αρχικά από τη λατινική dorsum, που σημαίνει «πλάτη, πίσω») είναι διακοσμητικά στοιχεία τοποθετημένα πίσω από την αγία τράπεζα· συνήθως πρόκειται για ύφασμα (σαν κουρτίνα) ή ζωγραφισμένη ξύλινη σανίδα, και λειτουργούν ως φόντο ή συμπλήρωμα. Είναι ελαφρύτερες και κινητές διαμορφώσεις, σε αντίθεση με τις σταθερές αρχιτεκτονικές κατασκευές.

Τα **ρετάμπλ** (από τη γαλλική λέξη retable και το μεσαιωνικό λατινικό retrotabulum) είναι κατασκευές που τοποθετούνται πάνω ή ακριβώς πίσω από την αγία τράπεζα· μπορεί να είναι απλά ράφια για κεριά, αλλά συνήθως πρόκειται για περίτεχνα έργα τέχνης, με ζωγραφικές ή γλυπτές παραστάσεις σε ξύλο ή λίθο.

Υπάρχουν επίσης και τα **ρερέντος** (reredos), τα οποία έχουν πιο μνημειακό χαρακτήρα και μεγαλύτερη ανεξαρτησία από την αγία τράπεζα· σε αντίθεση με τα ρετάμπλ, που εφάπτονται ή στηρίζονται πάνω της, τα reredos αποτελούν συχνά αυτοτελή αρχιτεκτονικά σύνολα πίσω από αυτήν.

## Βιβλιογραφία
* Encyclopædia Britannica, τ. 23, 1911, λήμματα *[https://en.wikisource.org/wiki/1911_Encyclopædia_Britannica/Retable Retable]* και *[https://en.wikisource.org/wiki/1911_Encyclopædia_Britannica/Reredos Reredos]*
* Augustin Joseph Schulte, «[Altar (in Liturgy)](https://en.wikisource.org/wiki/Catholic_Encyclopedia_(1913)/Altar_(in_Liturgy))», στην *Catholic Encyclopedia (1913)*

Κατηγορία:Αναγεννησιακή ζωγραφική
Κατηγορία:Χριστιανική τέχνη
Κατηγορία:Καθολική Εκκλησία
Κατηγορία:Κτίρια και κατασκευές της Καθολικής Εκκλησίας
1607 Μάβις

Η **Μάβις (Mavis)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,60. Ανακαλύφθηκε το 1950 από τον αστρονόμο της Νότιας Αφρικής Έρνεστ Λέονταρντ Τζόνσον, που παρατηρούσε από το Αστεροσκοπείο Γιούνιον, και πήρε το όνομά της από την γυναίκα του Τζάκομπους Αλμπέρτους Μπρούερ.

## Φυσικά χαρακτηριστικά
Η Μάβις έχει διάμετρο 11,97 χλμ και το άλβεδό του είναι 0,2826. Επίσης περιστρέφεται γύρω από τον εαυτό της μία φορά κάθε 6,1339 ώρες.

## Εξωτερικοί σύνδεσμοι
* Τροχιά από το JPL (Java)

Μαβις
Καρύδι

**Καρύδι** ονομάζεται ο καρπός της καρυδιάς. Το εσωτερικό του καρυδιού, η **καρυδόψιχα**, αποτελείται από  δύο μεγάλες κοτυληδόνες οι οποίες περιβάλλονται από ένα λεπτό σπερματικό περίβλημα. Η καρυδόψιχα τρώγεται σκέτη ως ξηρός καρπός, χρησιμοποιείται στη ζαχαροπλαστική, στη μαγειρική και τρώγεται με μέλι. Το χλωρό καρύδι γίνεται γλυκό του κουταλιού.

## Συλλογή
Τα καρύδια, όταν ωριμάσουν, τινάζονται από το δέντρο με ράβδισμα και μαζεύονται από το έδαφος πριν μαυρίσουν. Στη συνέχεια ξεφλουδίζονται και ξεραίνονται σε ειδικά ξηραντήρια. Το καρύδι έχει σχήμα σφαιρικό και το περικάρπιο του όταν είναι χλωρό είναι παχύ σαρκώδες και πράσινο ενώ όταν ωριμάζει αλλάζει χρώμα σε ανοιχτό μπεζ-καφέ και γίνεται σκληρό, ξυλώδες κέλυφος.

## Παραγωγή
Η Κίνα είναι πρώτη στον κόσμο σε παραγωγή καρυδιών. Ακολουθούν οι Η.Π.Α., το Ιράν, η Τουρκία και η Ουκρανία. Η έκταση που καταλαμβάνει στην Ελλάδα ανέρχεται σε 700.000 στρ. περίπου, ενώ η ετήσια παραγωγή καρυδιών ανέρχεται σε 25.000 τόνους. Η αποφλοίωση - σπάσιμο των καρυδιών πέρα των καρυδοθραυστών προσωπικής χρήσης γίνεται και σε ειδικά μηχανήματα τους σπαστήρες καρυδιών. Τα τελευταία χρόνια υπάρχουν εταιρίες που προσφέρουν τέτοιες υπηρεσίες.

## Χρήσεις
[μικρογραφία|300x300εσ|[Καρυδόπιτα]]
Τα καρύδια πωλούνται είτε με το περίβλημά τους είτε ως καρυδόψιχα - ολόκληρη ή σπασμένη - και τρώγονται σκέτα, ωμά ή ψημένα. Επίσης, αναμειγνύονται συχνά με δημητριακά για κατανάλωση στο πρωινό, συνοδεύουν το γιαούρτι (μόνα τους ή με μέλι) ή χρησιμοποιούνται στη μαγειρική και, κυρίως, τη ζαχαροπλαστική. Η καρυδόπιτα είναι ένα πολύ διαδεδομένο γλυκό της ελληνικής κουζίνας, ενώ καρύδια μπαίνουν σε κέικ και άλλα γλυκά κάθε είδους, όπως γλυκά ταψιού.

Τέλος, από τα καρύδια παρασκευάζεται καρυδέλαιο, που χρησιμοποιείται κυρίως ως υλικό για την παρασκευή άλλων βρώσιμων προϊόντων.

## Δείτε επίσης
*Κάρυο (βοτανική)

## Παραπομπές


## Εξωτερικοί σύνδεσμοι

*  https://www.youtube.com/embed/BHOwAEEkbI0?rel=0 / Walnuts Australia Tabbita NSW Walnut Orchard - YouTube

Κατηγορία:Κάρυα και ελαιούχοι σπόροι
Κατηγορία:Ξηροί καρποί
Κατηγορία:Δρύπες
Γιάννης Αραμπατζής

Ο **Γιάννης Αραμπατζής** (Μακροχώρι Ημαθίας, 28 Μαΐου 1984) είναι Έλληνας επαγγελματίας ποδοσφαιριστής, ο οποίος αγωνίζεται στη θέση του τερματοφύλακα.

## Καριέρα
### Σε συλλογικό επίπεδο
Ξεκίνησε την καριέρα του στην ιδιαίτερη πατρίδα του, στο Μακροχώρι, από τη Δόξα Μακροχωρίου και κατόπιν συνέχισε στην Ένωση Αποστόλου Παύλου, από την οποία σε νεαρή ηλικία, το 2002 μεταγράφηκε στην ΑΕΚ, όπου έπρεπε να περιμένει πολλά χρόνια για να αγωνιστεί. Καθιερώθηκε στη βασική ενδεκάδα της, μετά την εξαιρετική εμφάνιση που πραγματοποίησε στο ντέρμπι μεταξύ ΑΕΚ και Ολυμπιακού στις αρχές του 2010. Τα προηγούμενα χρόνια βρισκόταν στη σκιά πιο έμπειρων τερματοφυλάκων όπως οι Διονύσης Χιώτης, Στέφανο Σορεντίνο, Γιούργκεν Μάχο, Σεμπαστιάν Σάχα. Συνέχισε κατά τη διάρκεια της ίδιας χρονιάς να πραγματοποιεί πολύ καλές εμφανίσεις, κερδίζοντας εκτός από την καθιέρωση και ένα από τα ποδοσφαιρικά βραβεία της χρονιάς, αυτό της καλύτερης απόκρουσης. Την περίοδο 2010-11 αγωνίστηκε με την ΑΕΚ βασικός και κατέκτησε με την ομάδα του το κύπελλο Ελλάδας. Δύο χρόνια αργότερα, την περίοδο 2012-13, η ΑΕΚ γνώρισε για πρώτη φορά στην ιστορία της τον υποβιβασμό και ο ίδιος έμεινε ελεύθερος.

Στις 21 Αυγούστου 2013, συμφώνησε για έναν χρόνο στον Ερμή Αραδίππου, συνεχίζοντας την καριέρα του στο κυπριακό πρωτάθλημα. Τον Ιούλιο του 2014 ανακοινώθηκε η συμφωνία του με τη ρουμανική Άστρα Τζιούρτζιου, με την οποία υπέγραψε μονοετές συμβόλαιο συνεργασίας.

Έναν χρόνο αργότερα (2015) εντάχθηκε στον Α.Ο.Κ. Κέρκυρα, στον οποίο αγωνίστηκε για μια διετία. Το καλοκαίρι του 2017 επέστρεψε στην Κύπρο και τον Ερμή Αραδίππου, στον οποίο αγωνίστηκε επίσης για 2 χρόνια, σημειώνοντας 50 συμμετοχές συνολικά σε πρωτάθλημα και κύπελλο, 33 συμμετοχές την πρώτη και 17 συμμετοχές τη δεύτερη χρονιά αντίστοιχα. Το καλοκαίρι του 2019 γύρισε στην Ελλάδα και πήρε μεταγραφή στον Α.Ο. Αγίου Νικολάου. Το καλοκαίρι του 2020 πήρε μεταγραφή στον Π.Σ. Καλαμάτα.

### Στις εθνικές ομάδες
Ο Γιάννης Αραμπατζής έχει αγωνιστεί με την εθνική Νέων, πραγματοποιώντας την πρώτη του εμφάνιση στις 10 Απριλίου 2002 σε αγώνα με αντίπαλο το Βέλγιο.

## Στατιστικά στοιχεία ανά περίοδο

## Διακρίσεις
### Ομαδικές διακρίσεις
* Κυπελλούχος Ελλάδας: 2011

### Ατομικές διακρίσεις
* Βραβείο καλύτερης απόκρουσης της χρονιάς από την διοργανώτρια αρχή του ελληνικού πρωταθλήματος (2010)

## Παραπομπές


## Πηγές
* Το προφίλ του Γιάννη Αραμπατζή στο www.transfermarkt.co.uk
* Ο Γιάννης Αραμπατζής στο soccerway.com

Κατηγορία:Έλληνες ποδοσφαιριστές
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Έλληνες ποδοσφαιριστές στο εξωτερικό
Κατηγορία:Ποδοσφαιριστές Ερμή Αραδίππου
Κατηγορία:Ποδοσφαιριστές Α΄ κατηγορίας Κύπρου
Κατηγορία:Ποδοσφαιριστές ΦΚ Άστρα Τζιούρτζιου
Κατηγορία:Ποδοσφαιριστές Π.Σ. Καλαμάτας
Άλκη

Η **Άλκη** (Λατινικά: *Alces alces*) (Άλκη η άλκη) είναι είδος ελάφου. Απαντάται στη Βόρεια Αμερική και την Ευρασία. Είναι το μεγαλύτερο υπάρχον ζώο της οικογένειας των ελαφιδών. Το ύψος μιας μέσης αρσενικής άλκης στο ακρώμιο είναι 1,4 με 3 μέτρα και βάρος 380 με 700 κιλά. Τα θηλυκά είναι μικρότερα.

Κατηγορία:Ελαφίδες
Κατηγορία:Θηλαστικά της Ευρώπης
Κατηγορία:Θηλαστικά του Καναδά
Κατηγορία:Θηλαστικά των Ηνωμένων Πολιτειών
Λεονάρντο Ροντρίγκες Περέιρα

Ο **Λεονάρντο Ροντρίγκες Περέιρα** γεννήθηκε στις 22 Σεπτεμβρίου 1986 στην Βίλα Βέλια και είναι μεσοεπιθετικός που παίζει στην Τσόνμπουκ Χιουντάϊ Μοτορς

## Καριέρα
### ΑΕΚ

Στις 6 Αυγούστου του 2009 η ΑΕΚ απέκτησε τον Λεονάρντο Ροντρίγκες Περέιρα για 5 χρόνια. Ο Λεονάρντο ήταν προσωπική επιλογή του τότε προπονητή της ΑΕΚ Ντούσαν Μπάγεβιτς. Στην ΑΕΚ συνάντησε και τον πρώην προπονητή του στον Θρασύβουλο Φυλής, Λύσανδρο Γεωργαμλή, ο οποίος εργαζόταν στην ΑΕΚ ως βοηθός προπονητή. Ο πρώτος του αγώνας ήταν σε φιλικό αγώνα ενάντια στην Μπόκα Τζούνιορς στις 9 Αυγούστου 2009 όπου έπαιξε με μόλις μία προπόνηση στο ενεργητικό του. Το επίσημο ντεμπούτο του ήταν στο αγώνα για τα προκριματικά του Europa League ενάντια στην Βασλούι. Το πρώτο του γκολ για την ΑΕΚ το πέτυχε ενάντια στον Πανιώνιο στις 6 Δεκεμβρίου 2009.

## Προσωπική ζωή

Ο Λεονάρντο είναι παντρεμένος με την Ραΐκα Παουλίστα και έχουν μια κόρη. Ο Λεονάρντο, που ήρθε στην Ελλάδα στα 18 του, έχει μάθει την ελληνική γλώσσα και την χρησιμοποιεί πολύ καλά. Στην Ελλάδα ζει από το 2004.

## Τίτλοι/Διακρίσεις
'''ΑΕΚ'''
* **(1) [[Κύπελλο Ελλάδας (ποδόσφαιρο ανδρών)|Κύπελλο Ελλάδας:]]** '''2010-11'''
**[[Τσονμπούκ Χιουντάι Μότορς]]**
* **(2)** K-League: 2014**, **2015**
* **(1) Τσάμπιονς Λίγκ Ασίας: 2016**
* **Κύπελλο Κορέας**: ''Φιναλίστ'' ''2013''

**Προσωπική Διάκριση'''
* Καλύτερος ανερχόμενος ποδοσφαιριστής στην Ελλάδα σεζόν 2008-2009

## Παραπομπές


## Πηγές
* http://www.transfermarkt.com/en/leonardo/profil/spieler_27065.html

Κατηγορία:Βραζιλιάνοι ποδοσφαιριστές
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Μέσοι ποδοσφαιριστές
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Θρασύβουλου Φυλής
Κατηγορία:Ποδοσφαιριστές Λεβαδειακού
Κατηγορία:Ποδοσφαιριστές Ασοσιασάο Ντεσπορτίβα Φεροβιάρια Βάλε ντο Ρίο Ντόσε
Κατηγορία:Ποδοσφαιριστές Τσονμπούκ Χιουντάι Μότορς
Κατηγορία:Ποδοσφαιριστές Κέι Λιγκ 1
Επαρχίες της Ανγκόλας

250px|right

Η **[[Ανγκόλα]]** διαιρείται σε 18 επαρχίες ():

## Παραπομπές


## Βιβλιογραφία
*
Περιφέρειες της Αιθιοπίας

Η **[[Αιθιοπία]]** διοικητικά χωρίζεται σε 11 περιφέρειες.

1. Νότια Έθνη, Εθνηκότητες και Λαϊκή Περιφέρεια
Διαιρέσεις της Γκάμπια

Η **[[Γκάμπια|Δημοκρατία της Γκάμπια]]** αποτελείται από 5 διαιρέσεις (*divisions*) και ένα νομό, το νομό της Μπανζούλ ως εξής:

Κατηγορία:Γεωγραφία της Γκάμπια
Διοικητική διαίρεση της Γκαμπόν

Η **[[Γκαμπόν|Δημοκρατία της Γκαμπόν]]** χωρίζεται σε 9 επαρχίες:

Κατηγορία:Γεωγραφία της Γκαμπόν
Άνω Ποταμός

Ο **Άνω Ποταμός** (Upper River) είναι μια διαίρεση της Γκάμπια. Πρωτεύουσα είναι η Μπας Σάντα Σου. 

Με βάση την απογραφή του 2013, η περιοχή είχε πληθυσμό 239.916 κατοίκους με πυκνότητα πληθυσμού 116. Ο συνολικός αριθμός των νοικοκυριών ήταν 12.454 το 2003. Το 2003, η συνολική έκταση της περιοχής ήταν 2069,5 km2. Το ποσοστό βρεφικής θνησιμότητας ήταν 82 για κάθε χίλιες γεννήσεις και η θνησιμότητα κάτω των πέντε ήταν 110 ανά χίλιες γεννήσεις. Η αναλογία χάσματος φτώχειας ήταν 25,9% το 2003 και το ποσοστό αλφαβητισμού ήταν 49,5%

## Συνοικίες
# Fulladu East
# Kantora
# Sandu
# Wuli

Κατηγορία:Γεωγραφία της Γκάμπια
Κάτω Ποταμός

Ο **Κάτω Ποταμός** (Lower River) είναι μια διαίρεση της Γκάμπια. Πρωτεύουσα είναι η Μάνσα Κόνκο. 

## Συνοικίες
* Jarra Central
* Jarra East
* Jarra West
* Kiang Central
* Kiang East
* Kiang West

Κατηγορία:Γεωγραφία της Γκάμπια
Κεντρικός Ποταμός

Ο **Κεντρικός  Ποταμός** (Central River) είναι μια διαίρεση της Γκάμπια. Πρωτεύουσα είναι η Τζαντζανμπούρε, πρώην Τζώρτζταουν.  

## Συνοικίες
# Fulladu West
# Τζαντζανμπούρε
# Lower Saloum
# Niamina Dankunku
# Niamina East
# Niamina West
# Niani
# Nianija
# Sami
# Upper Saloum


Αρχείο:Janjanbureh.jpg
Αρχείο:1014077-Georgetown_ferry_boat-The_Gambia.jpg
Αρχείο:1014088-Georgetown_slave_house-The_Gambia.jpg
Αρχείο:1014219-Hut_at_the_Jangjangbureh_Camp-The_Gambia.jpg


Κατηγορία:Γεωγραφία της Γκάμπια
Βόρεια Όχθη

Η **Βόρεια Όχθη** (*North Bank*) είναι μια διαίρεση της Γκάμπια. Πρωτεύουσα της είναι η Κερεουάν. 

Σύμφωνα με την απογραφή του 2013, η περιοχή είχε πληθυσμό 221.054 κατοίκους με πυκνότητα πληθυσμού 98 κατοίκους ανά τετραγωνικό χιλιόμετρο. Ο συνολικός αριθμός των νοικοκυριών ήταν 18.458 το 2003. Από το 2003, η συνολική έκταση της περιοχής είναι 2255,5 τετραγωνικά χιλιόμετρα. Το ποσοστό βρεφικής θνησιμότητας ήταν 81 για κάθε χίλιες γεννήσεις και η θνησιμότητα κάτω των πέντε ετών 109 ανά χίλιες γεννήσεις. Την ίδια χρονιά το χάσμα της φτώχειας ήταν 33,2%.

## Συνοικίες
# Central Baddibu
# Jokadu
# Lower Baddibu
# Lower Niumi
# Upper Baddibu
# Upper Niumi

## Παραπομπές


Κατηγορία:Γεωγραφία της Γκάμπια
Πανελλήνιο πρωτάθλημα ανώμαλου δρόμου ανδρών 2012

Το Πανελλήνιο πρωτάθλημα ανώμαλου δρόμου ανδρών 2012, διεξήχθη στις 4 Μαρτίου στο Ολυμπιακό κέντρο Ιππασίας Μαρκόπουλου (απόσταση ανδρών 10000μ.). Πρωταθλητής αναδείχθηκε ο **[[Κωνσταντίνος Πούλιος]]** του Παναθηναϊκού ενώ πρωταθλητής σύλλογος αναδείχθηκε ο **[[Παναθηναϊκός (στίβος)|Παναθηναϊκός Α.Ο.]]** για 26η φορά στην ιστορία του.

## Οι 6 πρώτοι αθλητές

## Ομαδική βαθμολογία

## Πρωταθλήματα μικρών ηλικιών

## Πηγές
* Επίσημος ιστότοπος ΣΕΓΑΣ
* RunningNews.gr - Πανελλήνιο Πρωτάθλημα Ανωμάλου Δρόμου 2012 - Αποτελέσματα

Ανδρων
Κατηγορία:Στίβος το 2012
Κατηγορία:Δήμος Μαρκόπουλου Μεσογαίας
Δυτική Γκάμπια

Η **Δυτική Γκάμπια** (Western Gambia) ή **Δυτική διαίρεση** (Western Division) ή **διαίρεση της Δυτικής Ακτής** (West Coast Division) είναι μια διαίρεση της Γκάμπια. Πρωτεύουσα είναι η Μπρικάμα.  

## Συνοικίες
# Foni Bintang-Karenai
# Foni Bondali
# Foni Brefet
# Foni Jarrol
# Foni Kansala
# Kombo Central
# Kombo East
# Kombo North/Saint Mary
# Kombo South

Κατηγορία:Γεωγραφία της Γκάμπια
Κατάλογος των singles του Μάικλ Τζάκσον

thumb|right|250px|Ο Μάικλ Τζάκσον στον Λευκό Οίκο, το 1984

Αυτό το άρθρο αποτελεί **κατάλογος των singles του [[Μάικλ Τζάκσον]]**, με μερικό κατάλογο των singles που κυκλοφόρησαν φυσικώς και άλλων singles (χωρίς να συμπεριλαμβάνει τις επανεκδόσεις, εκτός και αν αυτές κατάφεραν να πάρουν μια θέση στα τσαρτ). Στον κατάλογο συμπεριλαμβάνονται οι καλύτερες θέσεις των singles στις ΗΠΑ, στην Αυστραλία, στην Αυστρία4, στον Καναδά, στη Γαλλία5, στη Γερμανία, στην Ιταλία, στην Ολλανδία, στη Νορβηγία, στη Νέα Ζηλανδία, στην Ισπανία, στη Σουηδία4, στην Ελβετία και στο Ηνωμένο Βασίλειο - επίσης συμπεριλαμβάνονται πιστοποιήσεις (βραβεία) από τις RIAA, ARIA, Music Canada, SNEP, IFPI Germany, RIANZ και BPI.

Σημειώστε ότι σε χώρες όπως το Ηνωμένο Βασίλειο και ο Καναδάς, η αξία των βραβείων έχει αλλάξει με την πάροδο του χρόνου μαζί με τα κριτήρια των πιστοποιήσεων ανάλογα με το έτος κυκλοφορίας του single. Στις ΗΠΑ, τα κριτήρια δεν εξαρτώνται από το έτος κυκλοφορίας του single και τα σύγχρονα κριτήρια είναι ενεργά από το 1989.

**Σημειώσεις:**
* 1 Promo-only κυκλοφορίες.
* 2 Ψηφιακή κυκλοφορία, ή το τραγούδι δεν κυκλοφόρησε ως single και κατέκτησε μια θέση στα τσαρτ λόγω του digital download.
* 3 Ο Τζάκσον δεν αναφέρεται στα τσαρτ για τις φωνητικές συνεισφορές του (εξαίρεση αποτελεί το *Eaten Alive* της Νταϊάνα Ρος, που σε ορισμένες χώρες διαπιστεύτηκε επίσης στον Τζάκσον).
* 4 Πριν τον Σεπτέμβριο του 1993, τα τσαρτ στη Σουηδία δημοσιεύονταν δύο φορές την εβδομάδα, όπως και τα τσαρτ της Αυστρίας κατά τη διάρκεια της δεκαετίας του 1980 (μηνιαία στη δεκαετία του 1970).
* 5 Πριν τον Νοέμβριο του 1984, δεν υπήρχε αξιόπιστο εβδομαδιαίο τσαρτ για τα singles στη Γαλλία. Έτσι, το 2000, η Fabrice Ferment σε συνεργασία με την SNEP συγκέντρωσε όλα τα μηνιαία τσαρτ, με βάση τις λιανικές πωλήσεις του χρόνου.

## Singles

### Singles που κυκλοφόρησαν φυσικώς

### Άλλα singles (Συνεργασία σε singles άλλων καλλιτέχνων, singles που κυκλοφόρησαν μόνο στα ραδιόφωνα κτλ.)

## Πιστοποιήσεις/Βραβεία

* Στις ΗΠΑ, τα *Don't Stop 'til You Get Enough*, *Billie Jean* και *Thriller* κέρδισαν επίσης ένα Χρυσό Βραβείο (500.000) στην κατηγορία των Ψηφιακών.
* Στις ΗΠΑ, τα *Billie Jean*, *Beat It* και *Thriller* κέρδισαν επίσης ένα Χρυσό Βραβείο (500.000) στην κατηγορία των Mastertone.

## Παραπομπές


*
Αδείμαντος ο Ωκύτου

Ο **Αδείμαντος της Κορίνθου**, γιος του Ωκύτου, υπήρξε ο στρατηγός των Κορινθίων κατά τη διάρκεια της δεύτερης εισβολής του Ξέρξη στην Ελλάδα. Σε συνέλευση των στρατηγών πριν την ναυμαχία της Σαλαμίνας, αυτός και οι υπόλοιποι Πελοποννήσιοι υποστήριξαν την ιδέα να προστατεύσουν τον Ισθμό της Κορίνθου αντί να μείνουν στη Σαλαμίνα, αλλά ο Θεμιστοκλής επέμενε να μείνουν στη Σαλαμίνα. 

Ο Πλούταρχος, στο έργο *[[Βίοι Παράλληλοι]]* (Θεμιστοκλής), αναφέρεται στη διαφωνία των δύο στρατηγών. Ο Αδείμαντος απαιτούσε να αποσυρθεί ο στόλος από τη Σαλαμίνα και να κατευθυνθεί στον Ισθμό της Κορίνθου, αλλά ο Θεμιστοκλής ήταν αντίθετος. Τότε, ο Αδείμαντος πρότεινε να ψηφίσουν όλοι, πλην του Θεμιστοκλή, επειδή η Αθήνα είχε καταστραφεί και ο Θεμιστοκλής θεωρήθηκε *ἄπολις* (χωρίς πόλη). Αυτό εξόργισε τον Θεμιστοκλή, ο οποίος είπε:

Ο Ηρόδοτος, στο έργο *[[Ιστορίαι]]* αναφέρει ότι, σύμφωνα με τους Αθηναίους, ο Αδείμαντος εγκατέλειψε το στρατόπεδο στην αρχή της ναυμαχίας, αλλά οι Κορίνθιοι και οι υπόλοιποι Έλληνες το απέρριψαν. Ο γιος του Αδείμαντου, Αριστεύς (ή Αριστέας), πολέμησε ως αρχηγός των Κορινθίων στη μάχη της Ποτίδαιας.

## Παραπομπές


## Πηγές

*Ηρόδοτος, *Ιστορίαι*
*Πλούταρχος, *Βίοι Παράλληλοι* - Θεμιστοκλής

κατηγορία:Πρωταγωνιστές των Περσικών Πολέμων
κατηγορία:Αρχαίοι Έλληνες στρατηγοί
Β΄ Ιλλυρικός πόλεμος

Ο **Β΄ Ιλλυρικός πόλεμος** *([[219 π.Χ.]])* ήταν μια επιχείρηση τιμωρίας που ανέλαβαν οι Ρωμαίοι εναντίον του παλαιού τους προστατευόμενου Δημήτριου του Φάριου επειδή είχε εισβάλλει στην περιοχή που βρίσκονταν υπό την προστασία τους και είχε καταλάβει την πόλη Διμάλη και μερικές άλλες πόλεις.

## Η δράση του Δημήτριου του Φάριου
Ύστερα από τον θάνατο της βασίλισσας της Ιλλυρίας Τεύτας ο Δημήτριος ο Φάριος ανέλαβε την κηδεμονία του ανήλικου γιου της Πίννη. Κατόπιν συμμάχησε με τον βασιλιά της Μακεδονίας Αντίγονο Δώσωνα και πήρε μέρος ως σύμμαχος του στη μάχη της Σελλασίας (222 π.Χ.). Ύστερα από τον θάνατο του τελευταίου συμμάχησε και με τον διάδοχό του Φίλιππο Ε΄ της Μακεδονίας. Το 220 π.Χ.  μαζί  με τον  Ιλλυριό  ευγενή Σκερδιλαΐδα έπλευσαν νότια της Λισσού και με 90 λέμβους επιτέθηκαν στην Πύλο και την κατέλαβαν. Κατόπιν χωρίστηκαν, ο Σκερδιλαΐδας με 40 λέμβους γύρισε πίσω ενώ ο Δημήτριος με τις υπόλοιπες 50 περιέπλευσε την Πελοπόννησο  και επιτέθηκε στις Κυκλάδες. Έπειτα από την επιδρομή αυτή  εισέβαλε στην προστατευόμενη από τους Ρωμαίους περιοχή καταλαμβάνοντας τη Διμάλη (219 π.Χ.) και μερικές άλλες πόλεις .

## Η ρωμαϊκή αντίδραση
[αριστερά|μικρογραφία|<div style='text-align: center;'>  Η Ρωμαϊκή επαρχία της Ιλλυρίας. Αργότερα αντικαταστάθηκε από της επαρχίες της [Δαλματία (ρωμαϊκή επαρχία)|Δαλματίας και της Παννονίας]]
Πάρα τη σοβαρή κρίση που διαφαίνονταν στη Δύση (παραμονές Β' Καρχηδονιακού πολέμου) η Σύγκλητος αποφάσισε να τιμωρήσει τον "*αποστάτη*" Δημήτριο καθώς παράβαση των συνθηκών από δυνάστες σαν αυτόν δεν μπορούσε να ανεχθεί
. Έτσι την άνοιξη του 219 π.Χ. έφτασε στην Ιλλυρία  ισχυρός στόλος  με επικεφαλής τους υπάτους Λεύκιο Παύλο και Μάρκο Λίβιο Σαλινάτορα. Το κράτος του Δημητρίου καταλύθηκε, αντιστάθηκαν μόνο η Διμάλη (καταλήφθηκε ύστερα από πολιορκία επτά ημερών) και η Φάρος. Ορισμένοι συγγενείς του Δημήτριου αιχμαλωτίστηκαν στην τελευταία πόλη, όμως ο ίδιος μπόρεσε να καταφύγει στον Φίλιππο ο οποίος όμως εκείνη την εποχή δεν μπορούσε να τον βοηθήσει. Τη διακυβέρνηση στο τυπικά ανεξάρτητο τμήμα της Ιλλυρίας ανέλαβε ο Σκερδιλαΐδας.

## Παραπομπές


## Πηγές

* Ιστορία του Ελληνικού Έθνους, *Τομ Δ΄ Μέγας Αλέξανδρος- Ελληνιστικοί χρόνοι, Εκδοτική Αθηνών *1979
*Perseus Digital Library *Polybius Histories*
*  The Cambridge Ancient History, Vol.  8 Rome and the Mediterranean to 133 B.C.  A.E.Astin, F.W.Walbank, M.W.Frederiksen, 
R.M.Ogilvie   Cambridge University Press 1989

Ιλλυρικός Πόλεμος Β
Κατηγορία:Ρωμαϊκοί πόλεμοι
Περιφέρειες της Σενεγάλης

μικρογραφία|δεξιά|500px|Οι περιφέρειες της Σενεγάλης

Η **[[Σενεγάλη]]** διαιρείται σε 14 περιφέρειες (régions) και υποδιαιρείται σε 34 διαμερίσματα (départements), 94 δήμους (arrondissements) και πολλές κοινότητες (communes). Οι περιφέρειες:
# Ζιγκινσόρ
# Καολάκ
# Κολντά
# Λουγκά
# Ματάμ
# Ντακάρ
# Ντιουρμπέλ
# Σαιν Λουί
# Ταμπακούντα
# Τιέ
# Φατίκ
# Καφρίν
# Κεντούγκου  
# Σεντιού

Κατηγορία:Γεωγραφία της Σενεγάλης
1608 Μουνιόθ

Ο **Μουνιόθ (Muñoz)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,679. Ανακαλύφθηκε το 1951 από τον Αργεντινό αστρονόμο Μιγκέλ Ίτζιγκσον, που παρατηρούσε από τη Λα Πλάτα της Αργεντινής, και πήρε το όνομά του προς τιμή του Φ. Α. Μουνιόθ, ενός βοηθού στο Αστεροσκοπείο της Λα Πλάτα που επί πολλά χρόνια εκτελούσε παρατηρήσεις μικρών πλανητών και υπολογισμούς των τροχιών τους.

## Φυσικά χαρακτηριστικά
Τα φυσικά χαρακτηριστικά του Μουνιόθ είναι άγνωστα.

## Εξωτερικοί σύνδεσμοι
* Τροχιά από το JPL (Java)

Μουνιοθ
Δούκας

thumb|160px|Έργο που απεικονίζει το δούκα του Πφαλτς-Ζίμερ-Ζβάυμπρυκεν, Στέφαν
Ο **δούκας** (,   ) είναι τίτλος ευγενείας καθώς και στρατιωτικός τίτλος, προερχόμενος από την λατινική λέξη dux, που σημαίνει τον στρατιωτικό διοικητή.

Στην ύστερη Ρωμαϊκή Αυτοκρατορία καθώς και στο Βυζάντιο, συνέχισε να σημαίνει τον περιφερειακό στρατιωτικό διοικητή. Ιδιαίτερα στο Βυζάντιο, δινόταν κατά τον 10ο και 11ο αιώνα σε διοικητές ευρύτερων περιφερειών που περιλάμβαναν πολλά θέματα και όπου στρατωνίζονταν τα επαγγελματικά τάγματα. 

Στη μεσαιωνική Δυτική Ευρώπη, εξελίχτηκε σε τίτλο που έφεραν τοπικοί άρχοντες επικεφαλής μειζόνων περιοχών, συχνά με φυλετική βάση, λ.χ. τα Stammesherzogtümer της πρώιμης Αγίας Ρωμαϊκής Αυτοκρατορίας. Αν και θεωρητικά υποτελείς σε κάποιον μονάρχη, πολλοί δούκες δρούσαν ως αυτόνομοι ηγεμόνες. Μετά το τέλος της φεουδαρχίας, σε γενικό τίτλο ευγενείας χωρίς εδαφικό ρόλο.

Παραλλαγές του τίτλου ήταν ο Αρχιδούκας (γερμ. Erzherzog) που υιοθετήθηκε από τα μέλη του οίκου των Αψβούργων, και ο Μέγας Δούκας (γερμ. Grossfürst, ρωσ.  великий князь), τίτλος ανώτερος του Δούκα που χρησιμοποιήθηκε κυρίως στην κεντρική και ανατολική Ευρώπη. Στο Βυζάντιο, ο Μέγας Δουξ ήταν ο επικεφαλής του στόλου από τον ύστερο 11ο αιώνα.

## Δείτε επίσης
* Μαρκήσιος (Μαργράβος)
* Κόμης
* Βουργράβος
* Βαρόνος

## Εξωτερικοί σύνδεσμοι
* 
* 


Κατηγορία:Βυζαντινοί στρατιωτικοί τίτλοι
Κατηγορία:Ανδρικοί κοινωνικοί τίτλοι